हरिद्वार। लॉकडाउन में 12 घंटे की छूट के बाद भी कई लोगो का रोजगार बंद है। ऐसे में उनके सामने आर्थिक परेशानी अभी भी बनी हुई है। इस प्रकार के जरूरतमंद लोगो को मेयर द्वारा कच्चा राशन वितरण किया जा रहा है। मेयर अनिता शर्मा के कृष्णा नगर स्थित कैम्प कार्यालय में दो दिन से अलग-अलग वार्डो के जरूरतमन्दों को राशन वितरण किया गया। मेयर ने बताया कि रोजाना 50 लोगो को कार्यालय से राशन दिया जा रहा। उक्त राशन भोले महाराज और माता मंगला देवी के द्वारा उपलब्ध करवाया गया है। उन्ही के आशीर्वाद से जरूरतमन्दों तक कच्चा राशन पहुँच रहा है। मेयर प्रतिनिधि अशोक शर्मा ने कहा कि जब तक हो सकेगा गरीब और जरूरतमन्दों की सेवा की जायेगी। प्रशासन द्वारा लॉकडाउन में छूट तो दी गयी। लेकिन कई परिवारो का कार्य अभी भी नहीं चल पा रहा है। जिसमे मध्यम वर्गीय परिवार भी शामिल हैं। जनता ने चुना है तो उनकी सेवा भी करनी पड़ेगी। उनके दुःख सुख में साथ खड़े रहना पड़ेगा। कार्यकर्ताओ द्वारा प्रत्येक वार्ड से लिस्ट बनाकर राशन वितरण किया जाता है। इस अवसर पर अमित राजपूत, नावेज अंसारी, सुनील कुमार, जगदीप असवाल, संगम शर्मा, प्रेम शर्मा, राजकुमार ठाकुर, सतेंद्र वशिष्ठ, गौरव शर्मा, दीपक उपाध्याय आदि उपस्थित थे।